མངའ་བདག་གིས་ཅི་ཡིན་འདི་ཡིན་ཟེར་རྒྱུ་མེད་པ་མཐོང་དུས།ཨ་ཁུ་སྟོན་པའི་ཁོ་ལ་རྩེད་མོ་བྱས་བྱུང་བསམ་སྟེ།མྱུར་དུ་སྒོ་ཕྱིའི་གཡོག་པོ་རྣམས་ལ།མགྱོགས་པ་མྱི་ཤོག།ཁོ་ཚུར་བཟུང་དང་།ཞེས་འབོད།གཡོག་པོ་རྣམས་ཀྱིས་དཔོན་པོའི་འབོད་པ་ཐོས་རྗེས།དོན་དག་ཅི་འདྲ་ཚབས་ཆེན་ཞིག་བྱུང་བ་ཡིན་དྲན་ནས།མགྱོགས་མྱུར་གྱིས་ནང་དུ་རྒྱུགཨ་ཁུ་སྟོན་པ་དེ་གར་བསྡད་དེ།སྐད་ཆ་གཅིག་ཀྱང་མ་བཤད།ཅུང་ཙམ་འགོར་རྗེས།ཨ་ཁུ་སྟོན་པས་ཁོའི་རོགས་པ་རྣམས་ཚང་མ་ནང་དུ་འཛུལ་བ་མཐོང་རྗེས།ཁ་ལྐུགས་པའི་ནད་དྲག་སྟེ།དུས་འདིར།ཁོས་ཁ་ཅག་དག་པོ།སྐད་ཆ་གསལ་བོའི་མངའ་བདག་ལ།ངས་ད་ལྟར་ཁྲོམ་དུ་མི་ཞིག་གིས་ཁྱི་ཞིག་འཁྲིན་ནས་ཚོང་བཞིན་ཡོད་པ་མཐོང་བྱུང་།ཧ་ཅང་རྩ་ཆེན་གྱི་ཁྱི་ཞིག་རེད་འདུགཞེས་བཤད།མངའ་བདག་ནི་ཁྱི་ལ་དགའ་བའི་མི་ཞིག་ཡིན།དེ་མ་ཚད་ཁོས་འདི་ནི་མི་རྣ་གྲགས་ཅན་ཁོ་ཚོ་འདྲའི་ཁྱད་ཆོས་ལྡན་པའི་མཆོག་གྱུར་གྱི་འདོད་ཞེན་ཡིན་པ་སྙམ།དེ་བས།ཁྱི་ཚོང་བཞིན་ཡོད་པ་ཟེར་བ་ཐོས་རྗེས།མྱུར་དུ་ཁོང་ཁྲོ་མེད་པར་འགྱུར་ནས།སྤྲོ་བའི་ངང་།ཁྱི་བཙོང་མཁན་དེ་གང་ན་ཡོད་ཅེས་སྙེག་འདྲི་བྱས།